section_heading: Povijest
paragraph_text: Bjeloruska katolička Crkva smatra se tradicionalnom bjeloruskom Crkvom koja je prihvatila nadležnost Svetog Oca u Rimu nakon pada i degradacije Crkve u Konstantinopolu tijekom 15. i 16. stoljeća. Kao rezultat dogovora između bjeloruskih crkvenih poglavara i Svete stolice u Rimu, 1596. stvorena je Brestska crkvena unija. Tim činom svi Bjelorusi zajedno s Ukrajincima prihvatili su nadležnost Rima, ali su zadržali vlastiti bizantski crkveni obred i druga zatražena prava.